Фільм “Банда” пабудаваны на гісторыях вядомых “зніклых”. У фільм уключаны кадры 90-ых гадоў, таксама інтэрв’ю з былымі супрацоўнікамі, якія былі набліжаны да кіраўніка дзяржавы, роднымі зніклых. У карціне паспрабавалі закрануць тое, што раней не асвятлялася. Гэты фільм — спроба пошукаў і абгрунтавання фактаў пра тое, што і былы міністр унутраных спраў Захаранка, і іншыя палітыкі не зніклі без вестак, а пацярпелі за тое, што выступілі ці збіраліся выступіць супраць рэжыму. І, варта сказаць, што спроба доказаў сабраных фактаў атрымалася досыць удалая.